2. ลักษณะการประกอบธุรกิจ

บริษัทประกอบธุรกิจด้านพัฒนาอสังหาริมทรัพย์ ซึ่งมีลักษณะการดำเนินงานดังนี้

1.  การพัฒนาอสังหาริมทรัพย์เพื่อขาย ซึ่งรวมถึงการเข้าซื้อหรือร่วมลงทุนในบริษัทอื่น เช่น
    การจัดสรรที่ดินเปล่า บ้านเดี่ยว ทาวน์เฮ้าส์ อาคารชุดพักอาศัย และอาคารสำนักงาน
    ตลอดจนอาคารพาณิชย์ และการรับจ้างสร้างบ้านบนที่ดินของลูกค้า

2.  การพัฒนาอสังหาริมทรัพย์เพื่อให้เช่า

3.  การบริหารโครงการให้กับผู้ร่วมทุน หรือการบริหารโครงการให้กับนักลงทุน

ทั้งนี้ บริษัท มีนโยบายสำคัญที่จะพัฒนาโครงการแต่ละโครงการของบริษัท ดังนี้

1.  เน้นในเรื่องของทำเลที่ตั้งของโครงการ ซึ่งจะต้องเป็นทำเลที่ดี การคมนาคมสะดวก

2.  เน้นด้านการออกแบบ ด้านสถาปัตยกรรม เพื่อประโยชน์ในการใช้สอยและความสวยงาม

3.  เน้นคุณภาพของโครงการในทุกๆ ด้าน เช่น เฟ้นหาวัสดุที่เหมาะสมสำหรับแต่ละโครงการ
    และเน้นคุณภาพที่ได้มาตรฐานในการก่อสร้าง
    รวมถึงการบริหารการจัดการโครงการหลังจากที่ส่งมอบให้ลูกค้าแล้ว
    และการบริหารด้านความปลอดภัยในโครงการ

4.  ให้ความสำคัญด้านสิ่งแวดล้อม และความสวยงามตามธรรมชาติ

5.  กำหนดราคาขายอย่างสมเหตุสมผล เพื่อสร้างความเชื่อมั่นในสินค้าของบริษัทต่อลูกค้า

    1.  ความเป็นมา

-   บริษัทจดทะเบียนเป็นบริษัทจำกัดครั้งแรกในนาม “บริษัท ปิอาซ่าการ์เม้น จำกัด” เมื่อปี 2530
    โดยมีวัตถุประสงค์เริ่มแรก เพื่อทำการผลิตและจำหน่ายเสื้อผ้าสำเร็จรูป
    แต่ยังไม่ได้เริ่มดำเนินการผู้เริ่มก่อตั้งบริษัทได้เสนอให้เปลี่ยนแปลงวัตถุประสงค์ของการจัดตั้งบริษัทใหม่เป็นเพื่อการลงทุน
    และพัฒนาอสังหาริมทรัพย์เพื่อให้เช่าและจำหน่าย

-   ต่อมาได้จดทะเบียนเปลี่ยนชื่อเป็น “บริษัท ไรมอน พร็อพเพอร์ตี้ ดีเวลลอปเม้นท์ จำกัด”
    หลังจากประสบความสำเร็จในการก่อสร้างและขายโครงการอาคารพาณิชย์
    และได้จดทะเบียนเปลี่ยนชื่ออีกครั้งเป็น “บริษัท ไรมอน แลนด์ จำกัด” ในปี 2533

-   บริษัทได้เข้าลงทุนในโครงการพัฒนาอสังหาริมทรัพย์ต่างๆ
    และได้เข้าร่วมลงทุนในบริษัทหลายแห่งเพื่อเป็นเจ้าของที่ดินที่มีศักยภาพ
    และเพื่อการขยายธุรกิจ จนกระทั่งในปี 2536 บริษัทได้แปลงสภาพเป็นบริษัท “มหาชน”
    และเสนอขายหุ้นสามัญเพิ่มทุนต่อประชาชนทั่วไปจำนวน 5,500,000 หุ้น ในราคาหุ้นละ 54
    บาท (มูลค่าที่ตราไว้หุ้นละ 10 บาท) และได้รับอนุญาตจากตลาดหลักทรัพย์แห่งประเทศไทย
    ให้เป็นบริษัทจดทะเบียนในตลาดหลักทรัพย์แห่งประเทศไทย
    โดยได้รับอนุญาตให้นำหุ้นของบริษัทเข้าทำการซื้อขายในตลาดหลักทรัพย์แห่งประเทศไทย

-   ในปี 2543 – 2546 บริษัทได้เข้าสู่กระบวนการฟื้นฟูกิจการภายใต้พระราชบัญญัติล้มละลาย
    โดยศาลได้มีคำสั่งฟื้นฟูกิจการเมื่อวันที่ 6 ตุลาคม 2543
    และบริษัทได้ดำเนินการตามแผนฟื้นฟูกิจการจนเสร็จสมบูรณ์
    ซึ่งศาลล้มละลายกลางได้มีคำสั่งยกเลิกการฟื้นฟูกิจการเมื่อวันที่ 4 สิงหาคม 2546 ทั้งนี้
    แผนฟื้นฟูกิจการของบริษัท ประกอบด้วย การลดทุน,
    การเพิ่มทุนเพื่อการแปลงหนี้เป็นทุนและเพื่อเสนอขายแก่นักลงทุนใหม่
    (แผนฟื้นฟูกิจการได้กำหนดให้มีการปรับปรุงโครงสร้างหนี้สินที่เกิดก่อนการฟื้นฟูกิจการทั้งหมด
    ซึ่งส่งผลให้หลังการฟื้นฟูกิจการบริษัทไม่มีหนี้สินที่เกิดก่อนการฟื้นฟูกิจการเหลืออยู่เลย)
    โดยมีกลุ่มนักลงทุนใหม่นำโดย บริษัทหลักทรัพย์ ซีมิโก้ จำกัด (มหาชน)
    ซึ่งเข้าซื้อหุ้นเพิ่มทุนตามแผนฟื้นฟูกิจการ และกลายเป็นผู้ถือหุ้นรายใหญ่รายใหม่,
    การแตกหุ้นสามัญจากมูลค่าที่ตราไว้หุ้นละ 10 บาท เป็นมูลค่าที่ตราไว้หุ้นละ 5 บาท,
    การออกใบสำคัญแสดงสิทธิจำนวนทั้งสิ้น 299,904,000 หน่วย
    ให้แก่ผู้ถือหุ้นเดิมและนักลงทุนใหม่ที่จองซื้อหุ้นสามัญเพิ่มทุน
    และการชำระหนี้ให้แก่เจ้าหนี้เป็นเงินสด
    รวมทั้งการโอนสินทรัพย์อันเป็นหลักประกันเพื่อชำระหนี้ให้แก่เจ้าหนี้มีประกัน

-   เดือนพฤศจิกายน 2546 บริษัทได้ออกและเสนอขายหุ้นสามัญ จำนวน 29,990,400 หุ้น
    มูลค่าที่ตราไว้หุ้นละ 5 บาท
    ให้แก่นักลงทุนที่มีลักษณะเฉพาะเจาะจงและ/หรือนักลงทุนประเภทสถาบัน
    ในราคาเสนอขายหุ้นละ 7 บาท และได้ดำเนินการแตกหุ้นสามัญจากมูลค่าที่ตราไว้หุ้นละ 5
    บาท เป็นมูลค่าที่ตราไว้หุ้นละ 1 บาท พร้อมทั้งได้ดำเนินการแตกใบสำคัญแสดงสิทธิจาก 1
    หน่วยเดิม เป็น 5 หน่วยใหม่

-   เดือนพฤษภาคม 2547 บริษัทได้ออกและเสนอขายหุ้นสามัญ จำนวน 224,930,555 หุ้น
    มูลค่าที่ตราไว้หุ้นละ 1 บาท ให้แก่ผู้ถือหุ้นเดิมในอัตราส่วน 4 หุ้นสามัญเดิม ต่อ 1
    หุ้นสามัญเพิ่มทุน ในราคาเสนอขายหุ้นละ 1 บาท
    โดยหุ้นที่เหลือจากการจองซื้อของผู้ถือหุ้นเดิมได้เสนอขายให้แก่นักลงทุนที่มีลักษณะเฉพาะเจาะจงและ/หรือนักลงทุนประเภทสถาบัน
    ในราคาเสนอขายหุ้นละ 1 บาท ในเดือนกรกฏาคม 2547

-   เมื่อวันที่ 20 สิงหาคม 2547 ตลาดหลักทรัพย์แห่งประเทศไทย
    ได้อนุญาตให้หลักทรัพย์ของบริษัทกลับเข้าทำการซื้อขายในหมวดอุตสาหกรรมปกติ

-   ทั้งนี้ ในช่วงปี 2546 – 2547 บริษัท บริษัทย่อย และบริษัทร่วม ได้เปิดจำหน่ายโครงการใหม่
    จำนวน 5 โครงการ คือ โครงการ เดอะล็อฟท์ สาทร, โครงการ
    เดอะเลคส์คอนโดมิเนียม, โครงการ เดอะลีเจ้นด์ ศาลาแดง, โครงการ
    นอร์ทชอร์คอนโดมิเนียม พัทยา, และโครงการ กะตะ การ์เด้นส์ ภูเก็ต
    ซึ่งแต่ละโครงการได้รับการตอบสนองจากลูกค้าของบริษัทเป็นอย่างดี นอกจากนี้ ในปี 2548
    บริษัทวางแผนที่จะเปิดตัวโครงการ เดอะไฮทส์ ซึ่งเป็นโครงการของบริษัท และโครงการ
    เดอะล็อฟท์ เย็นอากาศ ซึ่งเป็นโครงการของบริษัท คอนเท็มโพรารี่ พร็อพเพอร์ตี้ จำกัด
    อีกด้วย

  2.2 ภาพรวมการประกอบธุรกิจของธุรกิจ

  หลังจากประสบความสำเร็จจากการฟื้นฟูกิจการของบริษัท
  บริษัทได้ประสบความสำเร็จในการลงทุนและพัฒนาโครงการต่าง ๆ ซึ่งส่งผลให้ในปี 2547
  บริษัทมีกำไรสุทธิจำนวน 265 ล้านบาท ซึ่งปัจจุบัน
  บริษัทได้มีการขยายงานอย่างรวดเร็วจนทำให้บริษัทกลายเป็นบริษัทชั้นนำในด้านธุรกิจอสังหาริมทรัพย์ในประเทศไทย
  โดยขณะนี้บริษัทมีนโยบายการลงทุนในด้านการพัฒนาโครงการที่พักอาศัยประเภทคอนโดมิเนียม
  ทาวน์เฮ้าส์ และบ้านเดี่ยว รวมถึงการให้เช่าอสังหาริมทรัพย์
  โดยมุ่งเน้นลูกค้าระดับกลางและระดับสูง และเลือกพัฒนาโครงการที่มีคุณภาพ มีความโดดเด่น
  และมีความแตกต่างจากคู่แข่ง เช่น โครงการ เดอะล็อฟท์ สาทร, โครงการ
  เดอะเลคส์คอนโดมิเนียม, โครงการ เดอะลีเจ้นด์ ศาลาแดง และโครงการ
  นอร์ทชอร์คอนโดมิเนียม พัทยา เป็นต้น

  บริษัทวางแนวทางในการบริหารงานโดยมุ่งที่จะพัฒนาโครงการที่มีอยู่แล้วให้แล้วเสร็จตามกำหนดเวลาที่ได้กำหนดไว้
  ควบคู่กับคุณภาพของงานตามมาตรฐานที่บริษัทกำหนด
  และในขณะเดียวกันบริษัทยังมองหาโอกาสในการลงทุนในโครงการใหม่ ๆ ที่มีศักยภาพควบคู่กันไป

โครงสร้างการถือหุ้นของบริษัท ไรมอน แลนด์ จำกัด (มหาชน)

หมายเหตุ : ณ วันที่ 11 มิถุนายน 2546 ที่ประชุมผู้ถือหุ้นของ บริษัท ชะอำ แคมปัส ซิตี้ จำกัด
ได้มีมติให้ชำระบัญชีและเลิกบริษัท และศาลล้มละลายกลางได้มีคำสั่งพิทักษ์ทรัพย์เด็ดขาด เมื่อวันที่
26 สิงหาคม 2546 โดยต่อมาเมื่อวันที่ 7 ตุลาคม 2547 ศาลล้มละลายกลางได้มีคำสั่งให้ บริษัท
ชะอำ แคมปัส ซิตี้ จำกัด ล้มละลาย

  2.3 โครงสร้างรายได้

  โครงสร้างรายได้ในระยะ 3 ปีที่ผ่านมา (2545 - 2547) ของบริษัทและบริษัทย่อย

+-----------------------------------------------------------------------+
| โครงสร้างรายได้ของบริษัท ไรมอน แลนด์ จำกัด (มหาชน) และบริษัทย่อย               |
+-----------------------------------------------------------------------+

(หน่วย : พันบาท)

  ---------------------------------------------------- ---------- -------- ---------- -------- ---------- --------
  รายการ                                               ปี 2547              ปี 2546              ปี 2545     

                                                       จำนวนเงิน   %        จำนวนเงิน   %        จำนวนเงิน   %

  รายได้จากการขาย                                       451,052    58.32    214,587    30.38    13,280     16.21

  รายได้ค่าเช่าและค่าบริการ                                 2,566      0.33     1,901      0.27     6,472      7.90

  รายได้ค่าบริหารโครงการ                                  6,289      0.81     5,903      0.84                

  รายได้ค่าธรรมเนียมการตลาด                               2,547      0.33     21,630     3.06                

  รายได้เงินชดเชยการซื้อโครงการ                                                22,000     3.11                

  กำไรจากการขายเงินลงทุน                                                     6,390      0.90     1,467      1.79

  ส่วนแบ่งกำไรจากเงินลงทุนในตามวิธีส่วนได้เสีย                  300,047    38.80                                   

  โอนกลับสำรองเผื่อผลขาดทุนจากเงินลงทุนในบริษัทย่อยและบริษัทร่วม                       428,289    60.63    49,155     59.99

  ดอกเบี้ยรับ                                             3,179      0.41     3,176      0.45     7,805      9.53

  รายได้อื่น                                              7,686      1.00     2,479      0.36     3,761      4.58

  รวมรายได้                                             773,366    100.00   706,355    100.00   81,940     100.00
  ---------------------------------------------------- ---------- -------- ---------- -------- ---------- --------